Diari Oficial de la Generalitat Valenciana


Sumari del DOGV 7786, del 19-05-2016 (2016/3091)

Informació pública de diverses resolucions relatives a la primera inscripció, en el Registre de Fundacions de la Comunitat Valenciana, de les entitats Fundació per a la Defensa de la Família de la Comunitat Valenciana, Fundació Col·legi de l'Art Major de la Seda de la Comunitat Valenciana, Moros d'Alqueria Fundació de la Comunitat Valenciana i Fundació Pro-Monestir i Basílica de Sant Pasqual Baylón de Vila-real de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3091


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Informació pública de diverses resolucions relatives a la primera inscripció, en el Registre de Fundacions de la Comunitat Valenciana, de les entitats Fundació per a la Defensa de la Família de la Comunitat Valenciana, Fundació Col·legi de l'Art Major de la Seda de la Comunitat Valenciana, Moros d'Alqueria Fundació de la Comunitat Valenciana i Fundació Pro-Monestir i Basílica de Sant Pasqual Baylón de Vila-real de la Comunitat Valenciana. [2016/3091]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
- Resolució de data 13 de novembre de 2015, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació per a la Defensa de la Família de la Comunitat Valenciana, amb el número 595V i classificar-la amb el caràcter de promoció d'acció social, sota la tutela del Protectorat que exercix la Generalitat. El seu domicili radica al carrer En Sanz, número 1, sext A, de la localitat de València.  
Fins: protecció i suport de la família, entesa esta com la formada per la unió matrimonial d'un home i una dona i els ascendents i/o descendents, béns comuns, bé de qualsevol d'ells i, especialment, d'aquelles que integren en el seu si persones amb dependència; i la defensa de la dignitat de la família i els seus membres, així com la protecció de tots els membres de la família des de la concepció i com a valor inseparable d'esta.  
Activitats: la promoció i l'organització de congressos, simposis, seminaris, cursos, col·loquis, conferències i actes semblants d'índole fonamentalment cultural dirigits a les famílies de la Comunitat Valenciana. La concessió d'ajudes per finançar en tot o en part l'assistència als actes anteriorment mencionats i el foment i la divulgació de treballs i estudis de qualsevol naturalesa que aborden l'actualitat i les necessitats de les famílies.  
Beneficiaris: seran potencials beneficiaris de la Fundació totes les persones físiques que siguen membres de les famílies tal com han quedat definides d'acord amb els fins.  
  
- Resolució de data 7 de gener de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Col·legi de l'Art Major de la Seda de la Comunitat Valenciana, amb el número 596V i classificar-la amb el caràcter de promoció d'acció cultural, sota la tutela del Protectorat que exercix la Generalitat. El seu domicili radica al carrer Hospital, 7, de la localitat de València.  
Fins: la Fundació té per objecte principal la realització de qualssevol activitats que tinguen per objecte la conservació i restauració de l'edifici del Col·legi de l'Art Major de la Seda i el seu hort, situats a València, c/ de l'Hospital, números 7 i 9, declarats Monument Nacional pel Reial Decret 1495/81, de 22 de maig (BOE 22.07.1981) i catalogats com a Béns d'Interés Cultural del Patrimoni Cultural Valencià. Així mateix, la realització d'activitats de difusió, investigació i promoció de l'Art Major de la Seda i dels fabricants de teixits, cinteria, passamaneria i indumentàries, així com dels filats, torçals, tintatges i aprestos, i, en general els referits a la indústria dels teixits en qualsevol de les seues formes.  
Activitats: promoció, estímul, suport i desenvolupament d'actes culturals, artístics i educatius que tinguen relació amb el Museu del Col·legi de l'Art Major de la Seda, a fi d'incrementar les seues col·leccions, el seu coneixement, la seua difusió nacional i internacional, i la seua integració en la societat.  
Beneficiaris: seran beneficiaris de la Fundació, la Corporació Gremial Col·legi de l'Art Major de la Seda -Antic Gremi de Velluters-, quant a la finalitat de conservació i restauració de l'edifici del Col·legi de l'Art Major de la Seda i el seu hort i les col·lectivitats genèriques de persones a qui van dirigides les seues accions. La Fundació mantindrà el dret de visita i exposició pública dels béns la conservació i restauració dels quals també és objecte d'esta entitat fundacional.  
  
  
- Resolució de data 13 de gener de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Moros d'Alqueria Fundació de la Comunitat Valenciana, amb el número 113C i classificar-la com de caràcter cultural, sota la tutela del Protectorat que exercix la Generalitat. El seu domicili radica en el carrer Fola, 37, de Castelló de la Plana.  
Fins: la Fundació té per objecte participar i col·laborar en les festes de la Magdalena, altres commemoracions i actes tradicionals de Castelló, així com promoure i difondre, especialment en l'estranger, la riquesa cultural de Castelló.  
Beneficiaris: tots els ciutadans o les institucions públiques o privades de Castelló o residents en la província que tinguen un interés coincident amb els fins de la Fundació.  
  
- Resolució de data 19 de gener de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Pro-Monestir i Basílica de Sant Pasqual Baylón de Vila-real de la Comunitat Valenciana, amb el número 112-C i classificar-la amb el caràcter d'assistencial, sota la tutela del Protectorat que exercix la Generalitat. El seu domicili radica en la localitat de Vila-real, plaça de Sant Pasqual, número 49.  
Fins: foment de les activitats culturals, educacionals, i socials, així com el suport a les obres del Monestir i Basílica de Sant Pasqual Baylón, i correspon al Patronat de la Fundació determinar la manera en què hauran de complir els fins enumerats en este article.  
  
Beneficiaris: totes les persones i entitats interessades en les activitats de promoció cultura, educatives i socials que la Fundació realitze.  
  
El que es fa públic en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, que establix com a funció específica del Protectorat «donar publicitat a l'existència i a les activitats de les fundacions», així com per apreciar-se la concurrència d'interés públic en el seu coneixement general.  
  
València, 22 d'abril de 2016.- El secretari autonòmic de Justícia, Administració Pública, Reformes Democràtiques i Llibertats Públiques, p. d. (R 07.08.2015, de la Conselleria de Justícia, Administració Pública, Reformes Democràtiques i Llibertats Públiques; DOCV 7591, 12.08.2015): Ferran Puchades Vila.